[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.10.2008

COM(2008) 605 végleges

2006/0143 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS RENDELETE az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról” című javaslatra vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2006/0143 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS RENDELETE az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról” című javaslatra vonatkozó tanácsi közös álláspontra irányuló európai parlamenti módosításokról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottság nyilvánítson véleményt a második olvasat során javasolt európai parlamenti módosításokról. A Parlament által javasolt módosításokról a Bizottság véleménye a következő:

2. Előzmények

A javaslatnak az Európai Parlamenthez, illetve a Tanácshoz történő továbbításának időpontja (COM((2006)0423 végleges – 2006/0143(COD) dokumentum): | 2006. július 28. |

Az Európai Gazdasági és Szociális Bizottság véleményének kelte: | 2007. április 25. |

Az Európai Parlament (első olvasatban elfogadott) véleményének kelte: | 2007. július 10. |

A módosított javaslat továbbításának időpontja: A politikai megállapodás kelte: | 2007. október 24. 2007. december 17. |

A közös álláspont elfogadásának időpontja: | 2008. március 10. |

Az Európai Parlament (második olvasatban elfogadott) véleményének kelte: | 2008. július 8. |

3. A javaslat célja

A közösségi jogszabályoknak „a szántóföldtől a konyhaasztalig” elv alapján történő javítására tett erőfeszítések keretében az élelmiszerbiztonságról szóló fehér könyvben a Bizottság bejelentette az élelmiszer-adalékanyagokra és az aromaanyagokra vonatkozó hatályos jogszabályok naprakésszé tételére és kiegészítésére, valamint az élelmiszer-ipari enzimekre vonatkozó különös rendelkezések megállapítására irányuló szándékát.

Ez a javaslat a belső piac megfelelő működésének biztosítását célozza, gondoskodva ezzel párhuzamosan az élelmiszer-adalékanyagok, az élelmiszer-ipari enzimek és az élelmiszer-aromaanyagok vonatkozásában az emberi egészség védelmének magas szintjéről.

Ennek érdekében központosított, hatékony és átlátható egységes engedélyezési eljárást hoz majd létre, amely az Európai Élelmiszerbiztonsági Hatóság (a továbbiakban: EFSA) által végzett kockázatértékelésen, valamint egy olyan kockázatkezelési rendszeren alapul, amelynek során a Bizottság szabályozási bizottsági eljárás (komitológia) keretében jár el. A javaslat azzal a feladattal bízza meg a Bizottságot, hogy az EFSA által végzett tudományos értékelések alapján az érintett anyagok minden egyes kategóriájára nézve állítson fel egy generikus közösségi listát, amelyet vezetnie kell és naprakésszé kell tennie. Amennyiben egy anyagot felvesznek e listák egyikére, az azt jelenti, hogy felhasználása a Közösségben valamennyi gazdasági szereplő számára általánosan engedélyezett.

4. A bizottság véleménye az Európai Parlament módosításairól

Az Európai Parlament (EP) második olvasatban olyan egységes szerkezetbe foglalt szöveget szavazott meg, amely számos ponton módosítja a közös álláspontot. A szöveg a Tanács, az EP és a Bizottság közötti tárgyalások eredménye. Minden módosítás elsősorban technikai jellegű, továbbá összhangban áll az eredeti javaslat fő elveivel és megerősíti azokat, nevezetesen az eljárás átláthatóságát és az élelmiszer-ipari jogszabályok környezetvédelmi szempontjait. A legfontosabb módosítás az egyik preambulumbekezdés bevezetését érinti, amely azt tisztázza, hogy a jövőben egyedi ágazati szövegek is bevezethetnek eltéréseket az egységes engedélyezési eljárástól, hogy bizonyos feltételek mellett lehetőség nyíljon preferált engedélyezésre. Egy másik módosítás hatról kilenc hónapra emeli az EFSA számára egy anyag biztonságossági ellenőrzésére rendelkezésre álló határidőt.

A Bizottság elfogadja a Parlament által megszavazott módosításokat. A Parlamentben a második olvasat eredménye nagyon kielégítő.

5. Következtetés

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.